विद्यार्थियों में छिपी प्रतिभा को शिक्षक ही तराशता है: यादव
गिरिराजविद्या मन्दिर उमा विद्यालय भामतीपुरा का 12 वॉ वार्षिकोत्सव एवं पुरस्कार वितरण समारोह रविवार को जगन सिनेमा में संपन्न हुआ। समारोह के मुख्यातिथि सीओ सिटी सतीष कुमार यादव, विशिष्ट अतिथि पूर्व उप सभापति निशान्त सिंह, डाॅ. नरेश शर्मा अध्यक्षता अतिरिक्त जिला शिक्षा अधिकारी माध्यमिक केके अग्रवाल ने की।
कार्यक्रम का प्रारंभ अतिथियों द्वारा मां सरस्वती एवं गिर्राज जी महाराज की प्रतिमा के समक्ष दीप प्रज्वलित कर किया गया। स्कूल निदेशक रूपेंद्र सिंह फौजदार एवं धर्मेंद्र सिंह, राजेश शर्मा ने अतिथियों का साफा और माल्यार्पण कर एवं स्मृति चिन्ह देकर स्वागत किया। निदेशक फौजदार ने वार्षिक प्रतिवेदन के दौरान कक्षा 10 वीं, 12 वीं में रास्थान मेरिट में छात्र- छात्राओं के आने पर 51 हजार रूपए का पुरस्कार देने की घोषणा की। कार्यक्रम में टिंकल, कामनी, शिवानी, काजल, मोहिनी द्वारा सांस्कृतिक कार्यक्रमों की प्रस्तुतियां दी गई। अतिथियों द्वारा कक्षा 10 वीं 12 वीं में अच्छे अंक लाने वाले छात्र- छात्राओं को प्रशंसा पत्र एवं स्मृति चिन्ह देकर सम्मानित किया गया। मुख्यातिथि सीअो सिटी यादव ने कहा कि विद्यार्थियों के अंदर छिपी प्रतिभा को तराशने का कार्य शिक्षक ही करता है। अभिभावकों को भी अपने बच्चों की अच्छी शिक्षा के प्रति सजग रहना चाहिए। अध्यक्ष अग्रवाल ने कहा कि छात्राओं को अपने जीवन का लक्ष्य बनाकर चलना चाहिए। लक्ष्य बिना कोई मंजिल हासिल नहीं होती है। विशिष्ट अतिथि निशांत सिंह कहा कि विद्यालय द्वारा समय समय पर ऐसे आयोजन कराने से छात्र-छात्राओं का शारीरिक एवं मानसिक विकास होता है।
धौलपुर .छात्रा को स्मृति चिन्ह देकर सम्मानित करते अतिथि।
hin_Deva hin_Deva hin_Deva hin_Deva